ИЗВОД ИЗ ЗАПИСНИКА

са 4.редовне седнице Скупштине општине Врњачка Бања, која је одржана дана 29.9.2016. године, у великој сали Скупштине општине са почетком у 10 часова.

 Овај извод из записника сачињен је у складу са чл. 81. Пословника Скупштине општине Врњачка Бања („Сл. лист општине Врњачка Бања“, бр.13/14-пречишћен текст) уз напомену да је ток седнице сниман коришћењем компјутерске технике путем бележења тонског записа на хард диску који се чува трајно и који представља оригинални записник са седнице.

На почетку седнице је утврђено да од укупно 25 одборника седници присуствује 25 одборника, и то: Иван Радовић, Миљко Арсић, Јелена Дишовић Ђукић, Дане Станојчић, Предраг Џамић, Весна Милићевић, Милан Плањанин, Марина Ђорђевић, Драгољуб Богдановић, Ненад Николић, Наташа Перовић, Мирослав Веселиновић, Тодор Мијатовић, Срђан Удовичић, Весна Бурмазовић, Јордан Пецић, Војислав Вујић, Андрија Боћанин, Владан Јоцић, Дејан Лучић, Родољуб Џамић, Ђорђе Петровић, Радоје Симић, Зоран Сеизовић и Матеја Мијатовић

Иван Радовић је известио о томе која су лица позвана да присуствују седници и нагласио да седницу преноси Радио Бања 2.

Једногласно је, без расправе усвојен Извод из запсиника са 3. редовне седнице СО, одржане 12.7.2016.године.

Председник СО је известио да је Општинско веће поднело захтев за сазивање седнице Скупштине општине Врњачка Бања по хитном поступку са тачком: -Информација o прeдузeтим aктивнoстима око продаје ХТП ''Фонтана'', која тачка ће се под условом да буде прихваћена разматрати као 3. тачка дневног реда, с тим да се остале тачке померају за једно место.

За предлог Општинског већа је гласао 21 одборник, па председник СО констатује да ће се исти разматрати као 3. тачка дн.реда.

Председник СО, Иван Радовић је упознао присутне да је одборник, Дејан Лучић поднео предлог за допуну дневног реда у следећем: - Одлука о Заштитнику грађана општине Врњачка Бања, са предлогом Општинског већа садржаном у Извештају бр.9-827/16 од 28.9.2016.године, у којем је предложено Скупштини општине да прихвати овај предлог**,** с тим да ће се одлука разматрати по добијању сагласности Министарства финансија.

Дејен Лучић је образложио свој предлог.

Како је овај предлог је једногласно прихваћен, председник СО је констатовао да ће се исти сагласно чл.85.ст.2. Пословника СО Врњачкла Бања, разматрати на нареној седници Скупштине, одн.по добијању неопходних сагласности.

Председник СО, Иван Радовић је упознао присутне да је одборник, Радоје Симић поднео предлог за допуну дневног реда у следећем: -Извештај о издавању спортских објеката или делова спортских објеката, а које користи установа Спортски центар Врњачка Бања за период од 2012.-2016.године, као и са предлогом Општинског већа садржаном у Извештају бр.9-827/16 од 28.9.2016.године, у којем је предложено Скупштини општине да прихвати овај предлог**.**

Радоје Симић је образложио свој предлог.

За предлог је гласало 17 одборника, председник СО је констатовао да ће се исти сагласно чл.85.ст.2. Пословника СО Врњачкла Бања, разматрати на нареној седници Скупштине општине.

Једногласно је прихваћен предлог дневног реда са предложеном тачком по хитном поступку, па је Скупштина утврдила

# ДНЕВНИ РЕД

1. Извештај о остварењу прихода и извршењу расхода буџета општине Врњачка Бања за период 1.1.2016.-30.6.2016.године

2. Ребаланс Одлуке о буџету општине Врњачка Бања за 2016.годину

3. Информација o прeдузeтим aктивнoстима око продаје ХТП ''Фонтана''

4. Oдлука о реализацији Закључака Владе Републике Србије 05 број: 40-4582/2015 од 23.4.2015.године о конверзији потраживања насталих по основу уступљених јавних прихода од ЈП „Бели извор“ и ЈП „Борјак“

# 5.Одлука o изменама Одлуке о усклађивању Одлуке о оснивањуЈавног предузећа за превоз путника и транспорт робе „Нови Аутопревоз“ Врњачка Бања

6. Одлука о покретању поступка израде Локалног акционог плана за унапређење положаја избеглих, интерно расељених лица и повратника у општини Врњачка Бања

(2017.-2020. године)

7. Одлука о изменама и допунама Одлуке о образовању и одређивању подручја месних заједница на територији општине Врњачка Бања

8. Одлука о изменама и допунама Одлуке о радном времену у трговинским, занатским и угоститељским објектима

9.Одлука о јавном окупљању грађана на територији општине Врњачка Бања

10. Одлука о усвајању Уговора о оснивању Друштва са ограниченом одговорношћу за управљање чврстим отпадом на територијама града Краљево и општина Врњачка Бања, Параћин, Рашка и Трстеник

- Решење о именовању члана Регионалног центра за управљање комуналним отпадом ''Регион Краљево'' ДОО

11. Одлука о изменама и допунама Одлуке о финансијској подршци породици са децом на територији општине Врњачка Бања

12. Одлука о измени и допуни Одлуке о социјалној заштити општине Врњачка Бања

13. Одлука о успостављању енергетског менаџмента општине Врњачка Бања

14. Одлука о давању сагласности на Споразум о сарадњи између општине Врњачка Бања и Представништва удружења Arbeiter-Samariter-Bund Deutschlande e.V. (ASB) у Србији

15. Одлука о изменама одлука којима су одређена природна добра на територији општине Врњачка Бања стављена под заштиту као споменици природе

16.Одлука о изменама и допунама Одлуке о доприносу за уређивање грађевинског земљишта

17. Закључак о умањењу доприноса за уређивање грађевинског земљишта за реконструкцију и доградњу школског ресторана ''Истра''

18. Одлука о располагању складиштеним материјалом од уклоњеног објекта пословне зграде и гараже на кп.бр.503/6 КО Врњачка Бања

19. Извештај о реализацији Програма пословања за 2015.годину ЈП ''Бели извор'' и Програмом пословања ДОО ''Врући извори'' Грачац за 2015.годину

- Финансијски извештај ЈП ''Бели извор'' за 2015.годину са Извештајем независног ревизора са Билансом стања на дан 31.12.2015.године

20. Одлука ЈП ''Бели извор'' о покрићу губитака исказаном у Финансијском извештају за 2015.г.

21. Извештај Установе Спортски центар по закључку Скупштине општине бр.9-505/16 од 12.7.2016.године

22. Давање сагласности на Статут ЈП за превоз путника и транспорт робе ''Нови Аутопревоз''

23. Давање сагласности на Статут Дирекције за планирање и изградњу општине Врњачка Бања ЈП

24.Давање сагласности на Статут ЈП за обављање комуналне делатности ''Бели извор''

25. Избор и именовња

25.Одборничка питања и одговори

ПРВА ТАЧКА

Председник СО је известио о предлогу Општинског већа да усвоји овај Извештај.

 Зоран Дунић, је образложио Извештај.

У дискусији су учествовали: Војислав Вујић, Радоје Симић, Зоран Сеизовић, па је известилац Зоран Дунић одговарао на питања постављена у дискусији. Даље су у дискусији учествовали: Војислав Вујић, Душан Стевановић, Родољуб Џамић, Бобан Ђуровић и Радоје Симић, након чега је са 20 гласова ''за'', донет

З А К Љ У Ч А К

 Усваја се Извештај о остварењу прихода и извршењу расхода буџета општине Врњачка Бања за период 1.1.2016.-30.6.2016.године, који је у складу са чл.76.ст.1. Закона о буџетском систему (''Сл.гласник РС'', бр.54/09, 73/10, 101/10, 101/11, 93/12, 62/13, 63/13-испр.,108/13, 142/14, 68/15-др.закон и 103/15), организациона јединица Општинске управе надлежна за послове финансија доставила Општинском већу, које је сагласно ст.3. наведене одредбе закона, овај извештај усвојило у Извештају бр.400-1632/16 од 18.8.2016.године и доставило Скупштини општине.

ДРУГА ТАЧКА

Председник СО је известио о предлозима Општинског већа у вези Ребаланса буџета, као и предлога у вези поднетих амандмана и упознао присутне са извештајем Бањског одбора.

 Зоран Дунић, је образложио предлог овог акта.

У дискусији су учествовали: Војислав Вујић, Зоран Сеизовић, Родољуб Џамић, Радоје Симић, Дејан Лучић, Иван Џатић, Бобан Ђуровић.

Иван Радовић, председник СО је предложио да се настави са радом, обзиром да је 13 сати када је редовна пауза, док се не гласа о овој тачки дн.реда.

У даљој дискусији су учествовали: Радоје Симић, Бобан Ђуровић, Родољуб Џамић, а пре гласања је установљено да седници присуствује 23 одборника.

За предлог Општинског већа гласало је 17 одборника.

За 1. амандман Матеје Мијатовића гласало је 17 одборника

За 2. амандман који је поднео Срђан Удовичић гласало је 17 одборника.

За 3. амандман који је поднео Срђан Удовичић гласало је 17 одборника.

 За предлог одлуке, са предлозима Општинског ваћа и усвојеним амндманима, гласало је 18 одборника, па су донета акта:

З А К Љ У Ч А К

Скупштина општине је разматрала:

**-**Нацрт Ребаланса Одлуке о буџету Општине ВрњачкаБања за 2016.годину

 - Записник са јавне расправе одржане 23.9.2016.године поводом Ребаланса одлуке о буџету Општине ВрњачкаБања за 2016.годину

- Извештај Општинског већа бр. 400-2138/16 од 23.9.2016.године, којим су обухваћени и предлози у вези примедби са јавне расправе.

- Амандмане: Матеје Мијатовића и Срђана Удовичића

 - Извештај Бањског одбора бр.06-58/1 од 28.9.2016.године

- Извештај Општинског већа бр.9-827/16 од 28.9.2016.године

Прихвата се предлог Општинског већа да се усвоји предлог Ребаланса са следећим изменама и то:

- у разделу 4 Општинска управа, глава 4.50. Установа Туристичка организација, програм 1502 Развој туризма, програмска активност 1502-0002 Туристичка промоција, увећати апропријацију економске класификације 424 Специјализоване услуге, за износ од 600.000,00 динара

- у разделу 4 Општинска управа, глава 4.51. Установа Спортски центар, програм 1301 Развој спорта и омладине, програмска активност 1301-0003 Одржавање спортске инфраструктуре, увећати апропријацију економске класификације 511 Зграде и грађевински објекти за износ од 2.000.000,00 динара

- у разделу 1 Скупштина општине, глава 1.01. Скупштина општине, програм 0602 локална самоуправа, програмска активност 0602-0001 Функционисање локалне самоуправе, увећати апропријацију економске класификације 423 Услуге по уговору за износ од 500.000,00 динара и апорпријацију 423 Услуге по уговору- Ререзентација увећати за износ од 100.000,00 динара,

- у разделу 4 Општинска управа, глава 4.08. Реализација ЛАП за запошљавање, програм 1501 Локални развој и просторно планирање, програмска активност 1501-0005 Финансијска подршка локалном економском развоју, апропријација економске класификације 4233 Остали издаци за стручно образовање, увећа за износ од 110.000,00 динара, а да се за износ од 3.866.000,00 динара, на приходној страни буџета увећа приход економске класификације 811151 Примања од продаје непокретности у корист нивоа општина.

-у разделу 4 Општинска управа, глава 4.03. Финансијска помоћ у породици, програм 0901 Социјална и дечја заштита, програмска активност 0901-0001 Социјалне помоћи, економске класификације 472 Накнада за социјалну заштиту из буџета (по решењима интерресорне комисије) за износ од 350.000,00 динара.

- у разделу 4 Општинска управа, глава 4.29. Трансфери основним школама, програм 2002 Основно образовање, програмска активност 2002-0001 Функционисање основних школа, апропријација економске класификације 463 Донације и трансфери осталим нивоима власти за износ од 130.000,00 динара.

- у разделу 4 Општинска управа, отвори нова апропријација у оквиру главе 4.38./2 Регионални центар за управљање отпадом „Регион Краљево“, програм 0601 Комунална делатност, програмска активност 0601-0008 Јавна хигијена, економске класификације 621 Набавка домаће нефинансијске имовине у износу од 76.000,00 динара

- на расходној страни буџета, у разделу 4 Општинска управа, глава 4.21. Дом здравља „Др Никола Џамић“, програм 1801 Примарна здравствена заштита, програмска активност 1801-0001 Функционисање установа примарне здравствене заштите, апропријацију економске класификације 463 Донације и трансфери осталим нивоима власти увећати за износ од 650.000,00 динара, а

- На приходној страни буџета, за износ од 650.000,00 динара увећати приход економске класификације 811151 Примања од продаје непокретности у корист нивоа општина,

- на расходној страни буџета, у разделу 4 Општинска управа, глава 4.51Установа Спортски центар, програм 1301 Развоој спорта и омладина, програмска активност 1301-0003 Одржавање спортске инфраструктуре, апропријацију економске класификације 421 Стални трошкови увећати за износ од 350.000,00 динара, апропријацију економске класификације 424 Специјализоване услуге увећати за износ од 150.000,00 динара из извора финансирања 01, а

- На приходној страни буџета, за износ од 500.000,00 динара увећати приход економске класификације 811151 Примања од продаје непокретности у корист нивоа општина.

-Да се у Разделу 4-Општинска управа, глава 4.48. Установа библиотека „др Душан Радић“, програм 1201- развој културе, програмска активност 1201- 0001 – функционисање локалних установа културе, апроприација економске класификације 424 – Специјализоване услуге увећа за износ 150.000,00 динара, а

- На приходној страни буџета, за износ од 150.000,00 динара увећати приход економске класификације 811151 Примања од продаје непокретности у корист нивоа општина

Обзиром на усвојене предлоге,

Овлашћује се Служба за буџет, финансије и локалну пореску администрацију да пре објављивања одлуке сачини пречишћен текст Ребаланса одлуке о буџету Општине Врњачка Бања за 2016.годинуи изврши евентуалне исправке техничких грешки.

и

Р Е Б А Л А Н С

ОДЛУКЕ О БУЏЕТУ ОПШТИНЕ ВРЊАЧКА БАЊА ЗА 2016.ГОДИНУ

ТРЕЋА ТАЧКА

Бобан Ђуровић, председник општине је подено информацију о предузетим активностима око продаје ХТП ''Фонтана''.

 У дискусији су учествовали и Родољуб Џамић, који је предложио да се сагласно чл.110.Пословника...сачини акт о којем ће се гласати, па су се зам.секретара и шефица Службе за послове СО повукле ради сачињавања акта, а даље су дискутовали: Војислав Вујић и Радоје Симић.

 Предесдник СО је прочитао предлог акта-закључка, па је једногласно донет

З А К Љ У Ч А К

 Усваја се Информација Председника општине о предузетим активностима око продаје ХТП ''Фонтана'' у стечају.

 Имајући у виду да је Министарство привреде Владе Републике Србије донело одлуку о продаји имовине из стечаја овог предузећа, као и то да су проценитељске куће извршиле процену свих објеката у саставу предузећа,Скупштина општине је сагласна да је у најбољем интересу општине Врњачка Бања проналажење искључиво одговорног и солвентног купца-инвеститора, који ће на прави начин поспешити даљи развој туризма и пратећих садржаја и наставити путем модернизације и позиционирања овог места на европском и светском тржишту, па је у том циљу најбоље решење продаја имовинске целине, као обједињене имовине предузећа, изузев оне која је предмет реституције.

 На тај начин ће се омогућити улагање у ревитализацију и модернизацију, одн.осавремењавање туристичких садржаја и понуде, и подизање на виши ниво, пре свега кроз добијање високе или побољшане категоризације туристичких објеката који су предмет ове продаје.

 Како се ради о предузећу са великим бројем туристичких и угоститељских објеката, које је носилац и покретач туристичке понуде Врњачке Бање, као највећег и најпосећенијег туристичког места у Републици Србији, то је од великог значаја начин ове продаје компанији која би купила целокупну имовину и уложила финансијска средства у реконструкцију и санацију постојећих хотела и других објеката којима се обезбеђује већа конкурентност у понуди Врњачке Бање.

 Скупштина општине овлашћује Председника општине да у комуникацији са Министарством привреде и другим државним органима у Републици Србији пренесе јединствен став Скупштине општине да се целокупна имовина ХТП ''Фонтане'' у стечају, прода заинтересованом купцу у ''пакету''.

 Скупштина оппштине оцењује да је у интересу свих грађана општине Врњачка Бања да се приватизација ХТП ''Фонтана'' оконча у што краћем року на предложени начин, јер би то допринело бржем развоју туристичке понуде, привредног раста општине и отврању нових радних места.

Овај закључак доставити Министарству привреде и надлежном одбору Народне Скупштине.

ЧЕТВРТА ТАЧКА

Председник СО је известио о предлогу Општинског већа да усвоји овај акт.

 Зоран Дунић, је образложио предлог одлуке.

У дискусији су учествовали: Војислав Вујић, Радоје Симић и Родољуб Џамић, након чега је једногласно донета

О Д Л У К У

о реализацији Закључака Владе Републике Србије 05 број: 40-4582/2015 од 23.4.2015.године о конверзији потраживања насталих по основу уступљених јавних прихода од ЈП „Бели извор“ и ЈП „Борјак“

ПЕТА ТАЧКА

Председник СО је известио о предлогу Општинског већа да усвоји овај акт.

 Зоран Дунић, је образложио предлог одлуке.

У дискусији је учествововао Зоран Сеизовић, након чега је једногласно донета

О Д Л У К А

# O ИЗМЕНАМА ОДЛУКЕ О УСКЛАЂИВАЊУ ОДЛУКЕ О ОСНИВАЊУ ЈАВНОГ ПРЕДУЗЕЋА ЗА ПРЕВОЗ ПУТНИКА И ТРАНСПОРТ РОБЕ „НОВИ АУТОПРЕВОЗ“ ВРЊАЧКА БАЊА

ШЕСТА ТАЧКА

Председник СО је известио о предлогу Општинског већа да усвоји овај акт.

 Александар Миљаковић, повереник за избеглице је упознао присутне са предлогом одлуке.

У дискусији су учествовали: Родољуб Џамић, Иван Радовић, Војислав Вујић и Радоје Симић, након чега је једногласно донета

ОДЛУКА

о покретању поступка израде Локалног акционог плана за унапређење положаја избеглих, интерно расељених лица и повратника у општини Врњачка Бања

(2017.-2020. године)

СЕДМА ТАЧКА

Председник СО је известио о предлогу Општинског већа да усвоји овај акт.

 Саша Радисављевић је известио о предлогу ове одлуке, којом се оснива МЗ Отроци.

 У дискусији су учествовали: Војислав Вујић, Мирослав Веселиновић,Радоје Симић и Душан Стевановић, након чега је једногласно донета

О Д Л У К А

О ИЗМЕНАМА И ДОПУНАМА ОДЛУКЕ О ОБРАЗОВАЊУ И ОДРЕЂИВАЊУ ПОДРУЧЈА МЕСНИХ ЗАЈЕДНИЦА ОПШТИНЕ ВРЊАЧКА БАЊА

ОСМА ТАЧКА

Председник СО је известио о предлогу Општинског већа да усвоји овај акт, као и ставом Бањског одбора у вези ове одлуке.

 Саша Радисављевић је известио о предлогу ове одлуке.

 Након дискусије Радоја Симића, са 18 гласова ''за'' и 1 гласом ''против'', донета је

О Д Л У К А

о измени Одлуке о радном времену у трговинским, занатским и угоститељским објектима

ДЕВЕТА ТАЧКА

Председник СО је известио о предлогу Општинског већа да усвоји овај акт, са предлогом да се у чл. 4 дода нови став који гласи: "минимална удаљеност приликом јавног окупљања, од наведених објеката мора бити најмање 100м.''

 Саша Радисављевић је известио о предлогу ове одлуке.

 Након дискусије Дејана Лучића и Славише Пауновића, једногласно је је са предлогом Општинског већа, донета

О Д Л У К А

о јавном окупљању грађана на територији општине Врњачка Бања

ДЕСЕТА ТАЧКА

Председник СО је известио о предлогу Општинског већа да усвоји овај акт.

 Радоје Симић, сматра да није потребно посебно извештавати о овом акту.

 Председник СО је ставио на гласање овај предлог за који је гласало 6 одборника, а против било 10 одборника, а затим је Славиша Пауновић образложио предлог одлуке.Након дискусије Војислава Вујића, Родољуба Џамића и Радоја Симића, једногласно је донета

ОДЛУКА

 О УСВАЈАЊУ УГОВОРA О ОСНИВАЊУ ДРУШТВА С ОГРАНИЧЕНОМ ОДГОВОРНОШЋУ ЗА УПРАВЉАЊЕ ЧВРСТИМ ОТПАДОМ НА ТЕРИТОРИЈАМА ГРАДА КРАЉЕВО И ОПШТИНА ВРЊАЧКА БАЊА, ПАРАЋИН, РАШКА, ТРСТЕНИК

ЈЕДАНЕСТА ТАЧКА

Председник СО је известио о предлогу Општинског већа да усвоји овај акт.

 Живорад Јаћимовић је образложио предлог одлуке, па како дискусије није било, једногласно је донета

О Д Л У К А

о изменама и допунама Одлуке о финансијској

подршци породици са децом на територији општине Врњачка Бања

ДВАНЕСТА ТАЧКА

Председник СО је известио о предлогу Општинског већа да усвоји овај акт.

 Живорад Јаћимовић је образложио предлог одлуке, који је одговарао на питања Дејана Лучића у вези увођења нових права у соц.заштити, па је једногласно донета

О Д Л У К А

о изменама и допунама Одлуке о социјалној заштити општине Врњачка Бања

ТРИНЕСТА ТАЧКА

Председник СО је известио о предлогу Општинског већа да усвоји овај акт.

 Живорад Јаћимовић је образложио предлог одлуке.

 У дискусији су учествовали: Радоје Симић и Војислав Вујић, након чега је са 18 гласова ''за'', донета

ОДЛУКА

 О УСПОСТАВЉАЊУ СИСТЕМА ЕНЕРГЕТСКОГ МЕНАЏМЕНТА

ОПШТИНЕ ВРЊАЧКА БАЊА

ЧЕТРНЕСТА ТАЧКА

Председник СО је известио о предлогу Општинског већа да усвоји овај акт.

 Небојша Алимпић је образложио предлог одлуке.

Након дискусије Војислава Вујића, једногласно је донета

ОДЛУКА

О ДАВАЊУ САГЛАСНОСТИ НА СПОРАЗУМ О САРАДЊИ ИЗМЕЂУ ОПШТИНЕ ВРЊАЧКА БАЊА И ПРЕДСТАВНИШТВА УДРУЖЕЊА ARBEITER-SAMARITER-BUND DEUTSCHLANDE E.V. (ASB) У СРБИЈИ

ПЕТНЕСТА ТАЧКА

Председник СО је известио о предлогу Општинског већа и Бањског одбора да се усвоји овај акт.

Славиша Пауновић је образложио предлог одлуке.

 У дискусији су учествовали: Војислав Вујић, Радоје Симић, а на питања је одговарао известилац, Славиша Пауновић, при чему је истакао да о оштећеном кестену нема сазнања, али да је затражено од инспекције да поднесе извештај, а у односу на тениске терене да је уговор раскинут.

За предлог одлуке је гласало 19 одборника, па је Скупштина донела

О Д Л У К А

О ИЗМЕНАМА ОДЛУКА КОЈИМА СУ ОДРЕЂЕНА ПРИРОДНА ДОБРА НА ТЕРИТОРИЈИ ОПШТИНЕ ВРЊАЧКА БАЊА СТАВЉЕНА ПОД ЗАШТИТУ КАО СПОМЕНИЦИ ПРИРОДЕ

ШЕСНЕСТА ТАЧКА

Председник СО је известио о предлогу Општинског већа да се усвоји ова одлука, с тим да се дода члан 4 који гласи: " Рок за достављање мишљења Општинског правобранилаштва по жалби из чл.3. ове Одлуке је 5 радних дана, а рок Општинског већа за доношење одлуке на основу достављеног мишљења Општинског правобранилаштва је 5 радних дана".

 Након дискусије Родољуба Џамића, за предлог одлуке са предлогом Општинског већа, гласало је 17 одборника, па је донета

О Д Л У К А

О ИЗМЕНАМА И ДОПУНАМА ОДЛУКЕ О ДОПРИНОСУ ЗА УРЕЂИВАЊЕ ГРАЂЕВИНСКОГ ЗЕМЉИШТА

СЕДАМНЕСТА ТАЧКА

 Председник СО је известио о предлогу Општинског већа да се усвоји овај закључак.

 Слвиша Пауновић је известио о предлогу овог акта.

 У дискусији су учествовали: Родољуб Џамић, Војислав Вујић, Радоје Симић, Иван Радовић и Душан Стевановић, након чега је једногласно донет

З А К Љ У Ч А К

1.Утврђује се да је **реконструкција и доградњашколског ресторана ''Истра'' на к.п.бр. 711 К.О. Врњачка Бања,** од интереса за општину Врњачка Бања, с обзиром на то да је пројектом предвиђена реконструкција постојећег објекта са доградњом у делу приземља на западној страни, формирањем новог дела кухињског блока намењеног постојећем ресторану и пратећих садржаја неопходних за функционисање наставе која се у склопу објекта обавља, као и да се планирана доградња ради у циљу постизања што квалитетнијих услова за рад и учење ученика. Захтев **УТШ са домом ученика Врњачка Бања** бр. 46-88/16 од 21.09.2016.године, за умањење доприноса за уређење грађевинског земљишта за 50%, посебно истиче чињеницу да је подизање ученичког стандарда и остваривање бољих резултата у раду ученика од посебног значаја за развој општине.

2. Обзиром да су на основу тачке 1. овог закључка испуњени услови из чл. 8. став 1. Одлуке о доприносу за уређивање грађевинског земљишта (''Сл.лист општине Врњачка Бања'', бр. 2/15, 5/15-Аутент.тумачење, 6/15, 4/16-др.одлука), да се ради о објекту од посебног значаја за општину, то се **УТШ са домом ученика Врњачка Бања** ослобађа 50% од висине утврђеног доприноса, који је обрачунат од стране Дирекције за планирање и изградњу ЈП, бр. 35-1060/16 од 19.09.2016.г, у износу од 602.721,36 динара, па је инвеститор дужан да на име доприноса за уређивање грађевинског земљишта уплати износ од 301.360,68 динара.

3.Овај закључак ступа на снагу даном доношења.

ОСАМНЕСТА ТАЧКА

 Председник СО је упознао присутне са предлогом Општинског већа да се усвоји ова одлука.

 Славиша Пауновић је известио о предлогу одлуке.

 У дискусији су учествовали: Родољуб Џамић, Војислав Вујић и Славиша Пауновић, који је одговарао на постављен а питања у дискусијама.

 За предлог одлуке, гласало је 18 одборника, па је Скупштина донела

О Д Л У К У

О РАСПОЛАГАЊУ СКЛАДИШТЕНИМ МАТЕРИЈАЛОМ ОД УКЛОЊЕНОГ ОБЈЕКТА ПОСЛОВНЕ ЗГРАДЕ И ГАРАЖЕ'НА КП.Б.Р.503/6 КО ВРЊАЧКА БАЊА

ДЕВЕТНЕСТА ТАЧКА

 Иван Радовић је упознао присутне са предлогом Општинског већа да се усвоје извештаји који су предмет разматрања.

 Драгослав Благојевић, директор ЈП ''Бели извор'' је ближе образложио извештаје, па како дискусије није било, са 17 гласова ''за'' су донета акта:

З А К Љ У Ч А К

1. Усваја се Извештај о реализацији Програма пословања ЈП ''Бели извор'' Врњачка Бања за 2015.годину заведен под бр.01-4550 од 24.6.2016.године, који је усвојио Надзорни одбор овог предузећа одлуком бр. 4550/1 од 27.6.2016.године.

2. Усваја се Извештај о реализацији Програма пословања ''Врући извори'' ДОО Грачац за 2015.годину, који је донео Надзорни одбор ЈП ''Бели извор'' који врши функцију Скупштину Једнодомног друштва са ограниченом одговорношћу ''Врући извори'' Грачац, одлуком бр.59/16 од 26.2.2016.године.

и

З А К Љ У Ч А К

1. Усваја се Финансијски извештај ЈП ''Бели извор'' Врњачка Бања за 2015.годину, са Извештајем независног ревизора о обављеној ревизији финансијског извештаја за 2015.годину, који је усвојио Надзорни одбор овог предузећа одлуком бр. 4580 од 27.6.2016.године.

ДВАДЕСЕТА ТАЧКА

 Иван Радовић је упознао присутне са предлогом Општинског већа да се усвоји акт о давању сагласности на одлуку Надзорног одбора ЈП ''Бели извор'', уз констатацију да је директор исту образложио кроз претходну тачку.

 На питање Ненада Николића, одговор је дао Драгослав Благојевић, директор ЈП ''Бели извор'', након чега је са 17 гласова ''за'', донето

Р Е Ш Е Њ Е

Даје се сагласност на Одлуку Надзорног одбора ЈП за обављање комуналних делатности ''Бели извор'' Врњачка Бања о покрићу губитака исказаном у финансијском извештају за 2015.годину, који је усвојио Надзорни одбор ЈП ''Бели извор'' одлуком бр.01-4581 од 27.6.2016.године.

ДВАДЕСЕТПРВА ТАЧКА

Председник СО је известио о предлогу Општинског већа да се усвоји извештај Спортског центра, с тим да се до седнице СО Општински правобранилац достави извештај по Закључку Скупштине општине, и нагласаио да је одборницима пред седницу достављено Мишљење Општинског правобранилаштва у вези спроведених поступака установе Спортски центар за издавање у закуп ствари у јавној својини на Олимпијском базену,

 Пре преласка на дискусију, председник СО је предложио да Скупштина настави са радом и после 17 сати, док се не исцрпе све тачке дневног реда, за који предлог је гласало 18 одборника, па је исти прихваћен.

 Душан Радовић, директор Спортског центра је известио у вези издавања Олимпијског базене у закуп, са акцентом на издавање у току одржавања манифестације Love fest.

 Славица Станковић, Општински правобранилац је поднела извештај поводом спроведених поступака издавања у закуп овог објекта.

 У дискусији су учествовали: Радоје Симић, Родољуб Џамић, Војислав Вујић, Бобан Ђуровић, Душан Стевановић, након чега је за наведена акта гласало 19 одборника и донет

З А К Љ У Ч А К

 Усваја се Извештај Установе Спортски центар по закључку Скупштине општине Врњачка Бања бр.9-505/16 од 12.7.2016.године, о спроведеним поступцима везано за издавању у закуп ствари у јавној својини на Олимпијском базену, а по основу прикупљања писмених понуда за 2015. и 2016.годину.

Усваја се Мишљење Општинског правобранилаштва у вези спроведених поступака установе Спортски центар за издавање у закуп ствари у јавној својини на Олимпијском базену, заведен под бр. 400-2153/16 од 27.9.2016.године.

ДВАДЕСЕТДРУГА ТАЧКА

 Председник СО је нагласио да је Општинско веће прeдлoжилo СO дa да сaглaснoст нa oвaj Стaтут.

 Славољуб Петровић, директор ЈП ''Нови Аутопревоз'' је истакао да је доношење Статута условљено Законом о јавним предузећима и Одлуком СО.

 Како дискусије није било, једногласно је донето

Р Е Ш Е Њ Е

Даје се сагласност на Статут Јавног предузећа за за превоз путника и транспорт робе ''Нови Аутопревоз'' Врњачка Бања, који је усвојен одлуком Надзорног одбора овог предузећа, бр.2615-1/2016 од 21.9.2016.године.

ДВАДЕСЕТРЕЋА ТАЧКА

Председник СО је нагласио да је Општинско веће прeдлoжилo СO дa да сaглaснoст нa oвaj Стaтут.

 Како дискусије није било, са 19 гласова ''за'' донето је

Р Е Ш Е Њ Е

Даје се сагласност на Статут Дирекције за планирање и изградњу општине Врњачка Бања ЈП, који је усвојен одлуком Надзорног одбора овог предузећа, бр.400-1031/16 од 9.9.2016.године.

ДВАДЕСТЧЕТВРТА ТАЧКА

Председник СО је нагласио да је Општинско веће прeдлoжилo СO дa да сaглaснoст нa oвaj Стaтут, с тим да се изврши отклањање формалних недостатака.

Како дискусије није било, са 17 гласова ''за'' донета су акта

Р Е Ш Е Њ Е

Даје се сагласност на Статут Јавног предузећа за обављање комуналне делатности ''Бели извор'' Врњачка Бања, који је усвојен одлуком Надзорног одбора овог предузећа, бр.5418/1 од 29.7.2016.године, на седници одржаној 28.7.2016.године.

З А К Љ У Ч А К

У поступку давања сагласности на Статут Јавног предузећа за обављање комуналне делатности ''Бели извор'' Врњачка Бања, Скупштина општине је решењем бр.020-156/16 од 29.9.2016.године на исти дала сагласност, а овим актом условљава ту сагласност, обзиром да је у овом поступку прихваћен предлог Општинског већа да се се изврши отклањање формалних недостатака у овом акту, садржаних у мишљењу Службе за привреду, локални економски развој и друштвене делатности бр. 020-156/16 од 22.9.2016.године.

 Након поступања по овом акту, обавезује се ЈП ‘'Бели извор'' да Статут, достави надлежним организационим јединицама Општинске управе- Службе за привреду, локални економски развој и друштвене делатности и Служби за послове Скупштине општине.

 Саставни део овог закључка чини и наведено мишљење из става 1. овог закључка.

ДВАДСЕСЕТПЕТА ТАЧКА- Избор и именовања

-Заменик председника Скупштине општине, Дане Станојчић је прочитао предлог за разрешење Комисије за именовање директора јавних предузећа, који је усвојен са 17 гласова ''за', па је донето

Р Е Ш Е Њ Е

Разрешавају се дужности чланова Комисије за именовање општине Врњачка Бања, (У даљем тексту: Комисија), и то:

 1. Ђорђе Јанковић, испред Сталне конферненције градова и општина, председник,

 2. Мирко Срејић, члан,

 3. Драган Петрушић, члан,

 4. Томислав Трифуновић, члан и

 5. Дејан Џамић, члан, због истека мандата.

-Заменик председника Скупштине општине, Дане Станојчић је прочитао предлог за именовање Комисије за именовање директора јавних предузећа, који је усвојен са 17 гласова ''за'', па је донето

Р Е Ш Е Њ Е

За чланове Комисије за спровођење конкурса за избор директора јавних предузећа чији је оснивач општина Врњачка Бања, (У даљем тексту: Комисија), именују се:

 1.Ђорђе Јанковић, председник,

 2. Дејан Џамић, зам.председника,

 3. Дарко Дуњић, члан,

 4. Бранислава Поповић, члан и

 5. Бојан Терзић, члан.

–Заменик председника Скупштине општине, Дане Станојчић, је известио да је Војкан Николић поднео оставку на дужност директора Дирекције за планирање и изградњу, а након што се именовани захвалио на досадашњој сарадњи, Скупштина је донела

Р Е Ш Е Њ Е

 Констатује се да Војкану Николићу, дипл.грђ.инг. престаје дужности директора ''Дирекцијe за планирање и изградњу општине Врњачка Бања ЈП Врњачка Бања'', на лични захтев.

 - Заменик председника Скупштине општине је известио о предлогу да се за директора Дирекције за планирање и изградњу именује Бранислав Бежановић, дипл.економиста, и известио о његовој биографији, па је након дискусије у којој су учествовали: Радоје Симић и Душан Стевановић, помоћник Председника општине, за предлог је гласало је 18 одборника, није било против, ни уздржаних, па је Скупштина донела

Р Е Ш Е Њ Е

 Именује се Бранислав Бежановић, дипл.економиста, за вршиоца дужности директора ''Дирекцијe за планирање и изградњу општине Врњачка Бања ЈП Врњачка Бања''.

 Именовани ће дужност ВД директора ''Дирекцијe за планирање и изградњу општине Врњачка Бања ЈП Врњачка Бања'', вршити најдуже до 1 године, односно до именовања директора по расписаном јавном конкурсу.

 -За предлог за разрешење директора Туристичке организације, због истека мандата, гласало је 17 одборника, па је донето

Р Е Ш Е Њ Е

Разрешава се Иван Трифуновић дужности директора Установе Туристичке организације Врњачка Бања, због истека мандата на који је именован.

-За предлог за именовање директора Туристичке организације гласало је 18 одборника, па је донето

Р Е Ш Е Њ Е

Именује се Иван Трифуновић, дипл. економиста из Врњачке Бање за директора Установе Туристичка организација Врњачка Бања, на период од 4 године.

 -Дане Станојчић је известио да је Марија Радуловић поднела оставку на дужност члана Надзоррног одбора ЈП ''Нови Аутопревоз'' и предложеено је да се на њено место именује Ивиц Пфићер, за који предлог је гласало 18 одборника, и донето је

Р Е Ш Е Њ Е

Разрешава се Марија Радуловић, дужности члана у Надзорном одбору у Јавном предузећу за превоз путника и транспорт робе ''Нови Аутопревоз'' Врњачка Бања, на лични захтев.

Именује се Пфићер Ивица, дипл.еконимиста, за члана у Надзорном одбору Јавног предузећа за превоз путника и транспорт робе ''Нови Аутопревоз'' Врњачка Бања, испред локалне самоуправе.

-Дане Станојчић је известио да је Андријана Драгић поднела оставку на дужност председника Надзоррног одбора ЈП ''Бели извор'' и предложеено је да се на њено место именује Зоран Малићанин,досадашњи члан, а за члана Драган Шпировић, за који предлог је гласало 18 одборника, и донето је

Р Е Ш Е Њ Е

Разрешава се Андријана Драгић, дужности председника у Надзорном одбору у Јавном предузећу за обављање комуналне делатности ''Бели извор'' Врњачка Бања, на лични захтев.

Именује се Зоран Малићанин, дипл.правник, досадашњи члан Надзорног одбора за председника у Надзорном одбору у Јавном предузећу за обављање комуналне делатности ''Бели извор'' Врњачка Бања.

Именује се Драган Шпировић, дипл.економиста, за члана у Надзорном одбору Јавног предузећа за обављање комуналне делатности ''Бели извор'' Врњачка Бања, испред локалне самоуправе.

-Дане Станојчић је известио да је Дирекција за планирање и изградњу предложила члана испред предузећа у Надзорни одбор, а за предлог за разрешење досадашњег члана и именовање новог члана гласало је 18 одборника, па је донето

Р Е Ш Е Њ Е

Разрешава се Александар Костадиновић, дужности члана Надзорног одбора Јавног предузећа ''Дирекција за планирање и изградњу општине Врњачка Бања ЈП Врњачка Бања'', испред предузећа

Именује сеАлександар Костадиновић, дипл.инг.арх. за члана Надзорног одбора Јавног предузећа ''Дирекција за планирање и изградњу општине Врњачка Бања ЈП Врњачка Бања'', испред предузећа.

-Дане Станојчић је известио да Управном одбору ПУ ''Радост'' истиче мандат 30.10.2016.године и да су овлашћени предлагачи дали предлоге за именовање нових чланова, па је за предлоге гласало 18 одборника и доната акта:

Р Е Ш Е Њ Е

Разрешавају се чланови Управног одбора Предшколске установе "Радост" Врњачка Бања, због истека мандата дана 30.10.2016.године, и то:

ПРЕДСТАВНИЦИ ЗАПОСЛЕНИХ

1. Андријана Сићевић,

1. Марина Радивојевић и
2. Драгана Караџић.

ПРЕДСТАВНИЦИ РОДИТЕЉА

1. Вања Лазовић,
2. Марија Нововић и
3. Саша Ђуровић

ПРЕДСТАВНИЦИ ЛОКАЛНЕ САМОУПРАВЕ

1. Оливера Шљивић,

2. Милена Подовац и

 3. Момирка Вукојевић.

и

Р Е Ш Е Њ Е

Именују се чланови Управног одбораПредшколске установе "Радост" Врњачка Бања, и то:

 ПРЕДСТАВНИЦИ ЗАПОСЛЕНИХ

1. Љубинка Илић,

1. Светлана Лазаревић и
2. Катарина Пријовић.

 ПРЕДСТАВНИЦИ РОДИТЕЉА

1. Данијел Алексић,
2. Вања Лазовић и
3. Марко Предлац.

ПРЕДСТАВНИЦИ ЛОКЛНЕ САМОУПРАВЕ

1. Милан Петковић,

2. Марија Кекерић и

 3. Мина Обрадовић.

Мандат чланова Управног одбора почиње 30.10.2016.године, а траје 4 године.

-Дане Станојчић је известио да је Народна библиотека предложила чланове испред установе у Управни и Надзорни одбор, а за предлог за разрешење досадашњих чланова и именовање нових чланова гласало је 18 одборника, па су донета акта:

Р Е Ш Е Њ Е

Разрешавају се дужности чланова у Управном одбору Народне библиотеке ''Др Душан Радић'' Врњачка Бања, испред установе, и то:

1. Марија Петковић и
2. Емина Мартиновић.

 УУправни одбор Народне библиотеке ''Др Душан Радић'' Врњачка Бања , именује се:

Испред установе:

1. Мирјана Ђурашевић и
2. Емина Мартиновић.

и

Р Е Ш Е Њ Е

Разрешава се Мирјана Ђурашевић дужности члана у Надзорном одбору Народне библиотеке ''Др Душан Радић'' Врњачка Бања, испред установе.

У Надзорни одбор Народне библиотеке ''Др Душан Радић'' Врњачка Бања, именује се:

Испред установе:

1. Весна Лукић.

-Дане Станојчић је известио да је Центар за социјални рад предложио чланове испред установе у Управни одбор, као и да је оснивач предложио да се разреши Микица Ђорђевић, а именује Живадин Пецић а за предлог за разрешење досадашњих чланова и именовање нових чланова гласало је 18 одборника, па је донето

Р Е Ш Е Њ Е

Разрешава се Микица Ђорђевић дужности члана у Управном одбору Центра за социјални рад општине Врњачка Бања, испред оснивача.

Именује се Живадин Пецић за члана у Управном одбору Центра за социјални рад општине Врњачка Бања, испред оснивача.

Разрешавају се дужности чланова у Управном одбору Центра за социјални рад општине Врњачка Бања, испред установе, и то:

1. Саша Миодраговић и
2. Биљана Рашић.

У Управни одбор Центра за социјални рад општине Врњачка Бања, именују се:

Испред установе:

1. Саша Миодраговић и
2. Љиља Аџић.

-Дане Станојчић је известио да је Центар за социјални рад предложио члана испред установе у Надзорни одбор, а за предлог за разрешење досадашњег члана и именовање новог члана гласало је 18 одборника, па је донето

Р Е Ш Е Њ Е

Разрешава се Љиља Аџић дужности члана у Надзорном одбору Центра за социјални рад општине Врњачка Бања, испред установе.

У Надзорни одбор Центра за социјални рад општине Врњачка Бања, именује се:

Испред установе:

1. Снежана Боћанин.

-Дане Станојчић је известио да је Туристичка организација предложила чланове испред установе у Управни одбор, а за предлог за разрешење досадашњих чланова и именовање нових чланова гласало је 18 одборника, па је донето

Р Е Ш Е Њ Е

Разрешавају се дужности чланова у Управном одбору установе Туристичка организација Врњачка Бања, испред установе, то:

 1. Спасоје Ђуровић и

 2. Маја Мирић.

 У Управни одбор Туристичке организације Врњачка Бања, именује се:

Испред установе:

 1. Спасоје Ђуровић и

 2. Маја Мирић.

-Дане Станојчић је известио да је Туристичка организација предложила члана испред установе у Надзорни одбор, а за предлог за разрешење досадашњег члана и именовање новог члана гласало је 18 одборника, па је донето

Р Е Ш Е Њ Е

Разрешава се Зорица Радошевић дужности члана у Надзорном одбору установе Туристичке организације Врњачка Бања, испред установе.

У Надзорни одбор Туристичке организације Врњачка Бања, именује се:

Испред установе:

1. Зорица Радошевић.

-Дане Станојчић је прочитао предлог за разрешење члана Школског одбора ОШ ''Попински борци'', због наступања законских разлога и предлог да се именује Ана Раденовић, испред оснивача, а за предлог за разрешење досадашњег члана и именовање новог члана гласало је 18 одборника, па је донето

Р Е Ш Е Њ Е

Разрешава се Ненад Николић, дужности члана Школског одбора Основне школе ''Попински борци'' Врњачка Бања, због нaступања услoва из члaнa 54. стaв 11. тачка 3. Закона о основама система образовања и васпитања (''Сл.гласник РС'', бр.72/09, 52/11, 55/13, 35/15-аут.тумачење и 68/15), обзиром да је функција одборника неспојива сa oбaвљaњeм пoслoвa у oргaну упрaвљaњa.

Именује се Ана Раденовић, за члана Школског одбора Основне школе ''Попински борци'' Врњачка Бања, испред локалне самоуправе.

-Дане Станојчић је прочитао предлог за разрешење члана Школског одбора УТШ са Домом ученика, због наступања законских разлога и предлог да се именује Никола Џамић, испред оснивача, а за предлог за разрешење досадашњег члана и именовање новог члана гласало је 18 одборника, па је донето

Р Е Ш Е Њ Е

Разрешава се Весна Бурмазовић, дужности члана Школског одбора Угоститељско-туристичке школе са Домом ученика Врњачка Бања, због нaступања услoва из члaнa 54. стaв 11. тачка 3. Закона о основама система образовања и васпитања (''Сл.гласник РС'', бр.72/09, 52/11, 55/13, 35/15-аут.тумачење и 68/15), обзиром да је функција одборника неспојива сa oбaвљaњeм пoслoвa у oргaну упрaвљaњa.

Именује се Никола Џамић, за члана Школског одбора Угоститељско-туристичке школе са Домом ученика Врњачка Бања, испред локалне самоуправе.

-Дане Станојчић је упознао присутне да је Марко Предлоац поднео оставку на дужност члана Школског одбора ОШ ''Младост'', и са предлогом за именовање новог члана, испред оснивача, а за предлог за разрешење досадашњег члана и именовање новог члана гласало је 18 одборника, па је донето

Р Е Ш Е Њ Е

Разрешава се Марко Предолац, дужности члана Школског одбора ОШ ''Младост'' Врњци, на лични захтев.

Именује се Небојша Стаматовић, у Школски одбор ОШ ''Младост'' Врњци, испред локалне самоуправе.

-Дане Станојчић је прочитао предлог за разрешење члана Школског одбора ''Гимназије'', због наступања законских разлога и именовање новог члана, испред запослених, а за предлог за разрешење досадашњег члана и именовање новог члана гласало је 18 одборника, па је донето

Р Е Ш Е Њ Е

Разрешава се Наташа Перовић-Димитријевић, дужности члана Школског одбора Гимназије Врњачка Бања, због наступања услова из чл.54. став 11. тачка 2. Закона о основама система образовања и васпитања (''Сл.гласник РС'', бр.72/09, 52/11, 55/13, 35/15-аут.тумачење и 68/15), обзиром да има дете које је ученик школе.

 Именује се Марија Стојиљковић, дипл.психолог у Школски одбор Гимназије Врњачка Бања, испред запослених.

-Дане Станојчић је прочитао предлог за разрешење чланова Школског одбора УТШ, због наступања законских разлога и именовање нових чланова, испред родитеља, при чему је прочитао име новог члана ''Ћирић (Милосава) Томислав''.

Међутим, како је због погрешно прочитаног имена, а требало је да стоји ''Ћенадић Љубиша'', председник СО је накнадно донео закључак о исправци техничке грешке у имену, за предлог за разрешење досадашњих чланова и именовање нових чланова гласало је 18 одборника, па је донето

Р Е Ш Е Њ Е

Разрешавају се:

1. Снежана Жупац и

2. Мила Васојевић, дужности чланова Школског одбора Угоститељско туристичке школе са домом ученика Врњачка Бања, због наступања услова из чл.55. став 3. тачка 4. Закона о основама система образовања и васпитања (''Сл.гласник РС'', бр.72/09, 52/11 и 55/13), односно због престанка основа по којем су именоване- завршетак школовања детета.

 Именују се:

1. Лидија Бербер и

2. Љубиша Ђенадић, у Школски одбор Угоститељско туристичке школе са домом ученика Врњачка Бања, испред родитеља.

ДВАДЕСТШЕСТА ТАЧКА-Одборничка питања и одговори

Радоје Симић је у току расправе по претходним тачкама дн.реда поставио је одборничко питање да ли је Удружење грађана „ЛОВЕФЕСТ“ Врњачка Бања имало одобрење за одржавање манифестације ЛОВЕФЕСТ 2016., која је одржана у централном Врњачком парку у месецу августу?

Одборник је такође поставио питање и да ли је непред наведено удружење платило услугу појачаног чишћења јавном комуналном предузећу чији је оснивач локална самоуправа и у ком износу?

Војислав Вујић је у току расправе по 13. тачки дн.реда поставио питање-на који начин је годишњи износ потрошње електричне енергије са 25.000.000 динара достигао износ од 70.000.000 динара.

Радоје Симић поставио је одборничко питање да ли је установи ОШ „Попински борци“ повећан степен вршњачког насиља и затражио извештај о томе јер у јавности постоје информације да је један број родитеља управо из тог разлога исписао децу из ОШ „Попински борци“? Одборник је такође затражио и извештаје о спроведеним поступцима јавних набавки за услуге фотографисања ученика и услуге ђачких ужина.

Родољуб Џамић поставио је одборничко питање да ли се спроводи Одлука Скупштине општине број 9-173/16 од 2.3.2016.године, а нарочито у погледу тачака 2., 3. и 4. наведене Одлуке и затражио извештај о спровођењу?

 Бобан Ђуровић је обавестио јавност да се у среду у 10 сати отвара Црпна станица ''Витојевац'', коју је реновирао ЈП ''Бели извор'' и позвао одборнике да присуствују овом свечаном отварању.

Како других питања и предлога није било, седница је завршена у 18,35 сати.

Записник обрадила,

Зам.секретара СО

Гајшек Олгица ПРЕДСЕДНИК СО

 Иван Радовић